Diari Oficial de la Generalitat Valenciana


Sumari del DOGV 6979, del 06-03-2013 (2013/2135)

Notificació del laude emés per la Junta Arbitral de Transports de València. Expedient número V-327/2011.
--------------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2135


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-327/2011. [2013/2135]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Eventos Durán Montajes Exteriores, SL, que s'ha dictat un laude en l'expedient indicat i, com que no és possible notificar-lo per desconegut, parador ignorat o absència, es fa a través de la present publicació, amb caràcter general. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro, Jaime Agramunt Font de Mora. Secretària vocal: Amparo Peris Catalá.  
Parts. Reclamant: Transportes La Paz Levante, SL, representada per Juan Alberto Sánchez Vall. Reclamat: Eventos Durán Montajes Exteriores, SL, que no compareix a l'acte de vista i és citada a través del DOCV.  
A València, el 19 de desembre de 2012, a les 11.20 hores, constituïxen la Junta Arbitral de Transports els membres expressats al marge, amb l'assistència de les parts per a resoldre l'expedient V-327/2011. Se celebra la vista oral respecte a la reclamació següent: impagament de ports. Incompareixença del demandat per citació a través del DOCV.  
  
Iniciada la vista oral pel president, es comprova la identitat de la part compareixent i la qualitat amb què intervé.   
Es dóna compte que davant de la reiterada impossibilitat de citació i notificació realitzada a través de correus, s'ha procedit a la seua publicació en el DOCV (per ser Paterna, València, el seu últim domicili conegut) núm. 6905, de 19 de novembre de 2012.  
Concedida la paraula a la reclamant, deixa basada la demanda en els antecedents de fet següents:  
1. Es ratifica en tots els motius de la demanda, manifesta que, com a conseqüència de les relacions comercials entre les parts, la reclamant va fer, per compte de la reclamada, diversos transports, que queden especificats en el text de les factures adjuntes a la demanda. A continuació, es van presentar al cobrament les factures número A695, de 30 d'octubre de 2010, per import de 2.973,60 euros, número A907, de 31 d'agost de 2010, per import de 2.020,16 euros, i la número A1107, de 21 d'octubre de 2010, per import de 932,20 euros. Estes factures sumen la quantitat de 5.925,36 euros.  
Per al pagament de les factures assenyalades, es van emetre tres pagarés per la quantitat de 974,40 euros cada un d'ells i venciments els dies 18, 21 i 26.09.2010. Tots van ser tornats als venciments respectius, per la qual cosa van ocasionar uns gastos de 9,04 euros.  
Dutes a terme diverses gestions de cobrament sense aconseguir-ho, és pel que s'interposa la demanda present. Acaba sol·licitant que després del reconeixement del seu dret, es condemne la reclamada al pagament de la quantitat total de 5.936,00 euros, mes els interessos meritats.  
S'apliquen els fonaments jurídics següents:  
1. La competència territorial de la junta, de la qual no s'al·lega res, la determinen els articles 6 i 7.2 del Reglament de la Llei d'Ordenació dels Transports Terrestres (Reial Decret 1211/1990).  
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumix que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat la realització del servici o activitat contractat."  
No consta en l'expedient que s'haja fet cap manifestació en el sentit preceptuat.  
3. De les manifestacions realitzades en la vista es deduïx que, efectivament, els ports que són reclamats en esta demanda, les factures dels quals consten adjuntes, van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat dels membres, dicta el laude següent:  
Estimar la demanda interposada per Transportes La Paz Levante, SL, representada per Juan Alberto Sánchez Vall, contra Eventos Durán Montajes Exteriores, SL, perquè ha quedat acreditat que es van dur a terme els transports demandats, la qual cosa dóna un dret de cobrament a la reclamant.  
Per tot això, Eventos Durán Montajes Exteriores, SL, ha d'abonar a Transportes La Paz Levante, SL, la quantitat de cinc mil nou-cents trenta-sis euros (5.936,00 euros), més els interessos legals, d'acord amb la Llei 3/2004, de Morositat, comptadors des de la data de presentació d'esta demanda (24.10.2011), la liquidació dels quals s'ha d'efectuar en l'execució d'este laude.  
Contra este laude pot exercir-se l'acció d'anul·lació davant de la Audiència Provincial de València, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude, se'n pot sol·licitar a esta Junta Arbitral la correcció, aclariment o complement, d'acord amb l'article 39 de la Llei d'Arbitratge.  
Quan hagen transcorregut vint dies des de la notificació d'este laude a les parts, se'n pot instar l'execució forçosa davant del jutjat de primera instància de València que corresponga, segons el que establix la Llei Orgànica 5/2011, de 20 de maig, complementària de la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86.ter de la Llei Orgànica del Poder Judicial.»  
Els terminis de recursos continguts en el laude transcrit compten a partir de l'endemà de la publicació d'este edicte en el Diari Oficial de la Comunitat Valenciana.  
  
València, 20 de febrer de 2013.- El president de la Junta Arbitral de Transports de València: Ramón Escrig Moreno.